Nígbà tí mo rí àwọn àlejò wọ̀nyí ti pọ̀ tó, tí mo sì wo owó ti Baba-onírùngbọ̀n-yẹ́úkẹ́ ti ń ná fún mi láti ìgbà tí mo ti dé, ẹnu yà mí gidigidi. Bí ọmolúwàbí bá lọ síibi kan bí àlejò ó yẹ kí ó mọ ìgbà tí ó tó àkókò kí ó fi ibẹ̀ sílẹ̀, àwọn aláìmòye ènìyàn kò mọ ìwà wọ̀bìa sí àìdára. Bí onílé bá ti ń náwó púpọ̀ jù ó yẹ kí àlejò máa múra àtilọ. Bí onílé tilẹ̀ ń wí pé kí olúwaarẹ̀ jókòó ó yẹ́ kí olúwaarẹ̀ má wí pé òun ń lọ. Láti ìgbà tí mo ti rí ìnáwó ọ̀rẹ́ mi yìí ni mo ti pinnu àtilọ.
Nigba ti mo ri awon alejo wonyi ti po to, ti mo si wo owo ti Baba-onirungbon-yeuke ti n na fun mi lati igba ti mo ti de, enu ya mi gidigidi. Bi omoluwabi ba lo siibi kan bi alejo o ye ki o mo igba ti o to akoko ki o fi ibe sile, awon alaimoye eniyan ko mo iwa wobia si aidara. Bi onile ba ti n nawo pupo ju o ye ki alejo maa mura atilo. Bi onile tile n wi pe ki oluwaare jokoo o ye ki oluwaare ma wi pe oun n lo. Lati igba ti mo ti ri inawo ore mi yii ni mo ti pinnu atilo.